
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 96 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

Περιφέρειες.2 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Αριθμ. 8964/ΕΥΣΑΠ 565 

Παράταση της λειτουργίας της Ομάδας Σχεδιασμού και 
Κατάρτισης Αναπτυξιακού Προγραμματισμού 2007- 
2013 στο Υπουργείο Οικονομίας και Οικονομικών 
(άρθρο 19, ν. 3312/2005). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98) 

2. Το π.δ. 178/2000 (ΦΕΚ 165/Α/14.7.2000) «Οργανισμός 
του Υπουργείου Εθνικής Οικονομίας», όπως ισχύει. 

3. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

4. Το π.δ. 4/2002 (ΦΕΚ 3/Α/14.1.2002), για την «Εκτέλεση 
ενεργειών τεχνικής βοήθειας - στήριξης και διαχείριση 
των αντιστοίχων πόρων». 

5. Την υπ’ αριθμ. 38243/ΔΙΟΕ/922 απόφαση του Υπουρ¬ 
γού Οικονομίας και Οικονομικών περί Επιτροπών και 
Ομάδων Εργασίας (ΦΕΚ 1496/β/6.10.2004). 

6. Την υπ’ αριθμ. Ε(2000) 3405/28.11.2000 απόφαση 
της Ευρωπαϊκής Επιτροπής με την οποία εγκρίνεται 
το Κ.Π.Σ. 2000.2006 της Ελλάδας όπως τροποποιήθηκε 
και ισχύει. 

7. Το ν. 2860/2000 «Διαχείριση, παρακολούθηση 
και έλεγχος του ΚΠΣ και άλλες διατάξεις» (ΦΕΚ 251/ 
τΑ/14.11.2000) όπως τροποποιήθηκε και ισχύει. 

8. Το ν. 503/1976 (ΦΕΚ Α 347/1976) «περί του τρόπου 
εγκρίσεως και παρακολουθήσεως υπό της Βουλής των 
κατά το άρθρο 79 παρ. 8 του Συντάγματος Προγραμ¬ 
μάτων Οικονομικής και Κοινωνικής Ανάπτυξης» όπως 
αυτός τροποποιήθηκε με το ν. 747/1978. 


9 Μαρτίου 2007 

9. Το ν. 1622/1986 «Τοπική αυτοδιοίκηση - Περιφερεια¬ 
κή ανάπτυξη και Δημοκρατικός προγραμματισμός». 

10. Την υπ’ αριθμ. 35357/17.10.2001 (τροπ. 47533/ 
ΔΙΟΕ1250/2.12.2004 Σύσταση Ειδικής Υπηρεσίας με τίτλο 
«Υπηρεσία Στρατηγικής, Σχεδιασμού και Αξιολόγησης 
Αναπτυξιακών Προγραμμάτων» (ΕΥΣΣΑΑΠ), σύμφωνα με 
το άρθρο 3 του ν. 2860/2000 όπως τροποποιήθηκε με 
την υπ’ αριθμ. 47533/ΔΙΟΕ 1280/2.12.2004 και την 13992/ 
ΕΥΣΑΠ 1109/30.3.2006. 

11. Το ν. 3312 (ΦΕΚ Α' 35/16.2.2005) και ειδικότερα το 
άρθρο 19 αυτού. 

12. Το ν. 3205 (ΦΕΚ Α' 297/23.12.2003) και ειδικότερα 
το άρθρο 17 αυτού. 

13. Την υπ’ αριθμ. 150 απόφαση του Πρωθυπουργού 
(ΦΕΚ 453 Β'/7.4.2005) περί συγκρότησης Διυπουργικής 
Επιτροπής Συντονισμού και Χάραξης Πολιτικής Αναπτυ¬ 
ξιακού Προγραμματισμού 2007-2013. 

14. Την υπ’ αριθμ. 2174/ΕΥΣΑΠ 1525/13.6.2005 κοινή 
υπουργική απόφαση σύστασης της Ομάδας Σχεδιασμού 
και Κατάρτισης Αναπτυξιακού Προγραμματισμού 2007- 
2013 στο Υπουργείο Οικονομίας και Οικονομικών. 

Ιδ.Την υπ’ αριθμ. 45963/ΕΥΣΑΠ 3524/7.12.2005 απόφα¬ 
ση του Υπουργού Οικονομίας και Οικονομικών με θέμα 
«Συγκρότηση Ομάδας Σχεδιασμού και Κατάρτισης Ανα¬ 
πτυξιακού Προγραμματισμού 2007 - 2013 στο Υπουργείο 
Οικονομίας και Οικονομικών» όπως τροποποιήθηκε με 
την υπ’ αριθμ. 21734/ΕΥΣΑΠ 1684/24.5.2006. 

16. Τις διαδικασίες σχεδιασμού των Αναπτυξιακών 
Προγραμμάτων για την προγραμματική περίοδο 2007- 
2013. 

17. Το γεγονός ότι δεν έχει ολοκληρωθεί η έγκριση του 
ΕΣΠΑ και των Ε.Π της 4ης Προγραμματικής περιόδου. 

18. Το γεγονός ότι η συνολική δημόσια δαπάνη που 
προκαλείται από την απόφαση αυτή δεν προβλέπεται 
να αυξηθεί, και θα καλυφθεί από πιστώσεις του προ¬ 
ϋπολογισμού Τεχνικής Βοήθειας (Υποπρόγραμμα Β'), 
αποφασίζουμε: 

1. Την παράταση της περιόδου ισχύος της υπ’ αριθμ. 
2174/ΕΥΣΑΠ 1525/13.6.2005 απόφασης, όπως συγκροτείται 
με την υπ’ αριθμ. 45963/ΕΥΣΑΠ 3524/7.12.2005 απόφαση 
και την υπ’ αριθμ. 21734/ΕΥΣΑΠ 1684/24.5.2006 απόφαση 
μέχρι 30.6.2007. Κατά τα λοιπά ισχύουν οι δύο ανωτέρω 
αποφάσεις. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 2/8464/0022 

Καθορισμός μηνιαίας αποζημίωσης Προέδρου, Γραμ¬ 
ματέα, Εισηγητών και Μελών Ομάδας Εργασίας της 
Γ.Γ. Εμπορίου - Γ.Γ. Καταναλωτή για τον έλεγχο των 
Κοινοτικών Σημάτων 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α 98). 

2. Τις διατάξεις του π.δ. 397/1988 (ΦΕΚ 185/Α/1988) 
«Οργανισμός του Υπουργείου Εμπορίου» όπως τροπο¬ 
ποιήθηκε και ισχύει. 

3. Τις διατάξεις του π.δ. 27/1.2.1996 (ΦΕΚ 19/Α/1996) 
«Συγχώνευση του Υπουργείου Τουρισμού, Βιομηχανίας 
- Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης», όπως ισχύει μετά την έκδοση του 
π.δ. 122/2004 (ΦΕΚ 88/Α/2004) «Ανασύσταση Υπουργείου 
Τουρισμού». 

4. Τις διατάξεις του π.δ. 59/1996 (ΦΕΚ 51/Α/1996) «Σύ¬ 
σταση Γενικής Γραμματείας Εμπορίου στο Υπουργείο 
Ανάπτυξης και καθορισμός των αρμοδιοτήτων της». 

5. Το π.δ. 121/10.3.2004 «Διορισμός Υπουργών και Υφυ¬ 
πουργών». 

6. Την υπ’ αριθμ. Δ. 15/Α/Φ19/01Κ4040/24.2.2006 (ΦΕΚ 
249/Β/27.2.2006) απόφαση ανάθεσης αρμοδιοτήτων 
στους Υφυπουργούς Ανάπτυξης Αναστάσιο Νεράτζη και 
Ιωάννη Παπαθανασίου και την υπ’ αριθμ. Β3-77/14.4.2006 
(ΦΕΚ 526/Β/27.4.2006) απόφαση του Υπουργού Ανάπτυ¬ 
ξης περί εξουσιοδότησης υπογραφής εγγράφων με 
«εντολή Υφυπουργού» στον Γενικό Γραμματέα Εμπο¬ 
ρίου κ.λπ. 

7. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση περί μεταβίβασης εξουσίας υπογραφής 
σύμφωνα με το άρθρο 7 παρ. 1 του ν. 1943/1991 (ΦΕΚ 
2040/Β/19.11.1999). 

8. Το ν. 3205/2003 (ΦΕΚ 297/Α/23.12.2003) «Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. και άλλες συναφείς διατάξεις». 

9. Τις διατάξεις του ν. 2156/1993 (άρθρο 6 σχετικά με 
τη σύσταση Επιτροπών και Ομάδων Εργασίας). 

10. Τις διατάξεις του ν. 849/1978 (άρθρο 40 - ΦΕΚ 232/ 
Α/1978) όπως συμπληρώθηκε με το ν. 2129/1993 (άρθρο 
8 ΦΕΚ 57/Α/1993). 

11. Τ ις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού». 

12. Το ν. 2239/1994 (ΦΕΚ 152/Α/16.9.1994) «Περί σημάτων». 

13. Τον Κανονισμό ΕΚ 40/1994 σχετικά με το Κοινοτικό 
Σήμα. 

14. Το π.δ. 353/1998 (ΦΕΚ 235/Α/16.10.1998) «Συμπλήρω¬ 
ση του ν. 2239/1994 περί σημάτων». 

15. Την υπ’ αριθμ. 2/7454/0022/23.2.2005 κοινή από¬ 
φαση του Υπουργού Οικονομικών και Ανάπτυξης περί 
καθορισμού αποζημιώσεως Προέδρου, Γραμματέως και 


αναπληρωτών αυτών, Εισηγητών και Μελών ομάδας 
εργασίας στη Γ.Γ. Εμπορίου για τον έλεγχο των κοινο¬ 
τικών σημάτων. 

16. Την υπ’ αριθμ. Κ4-505/12.1.2007 (ΦΕΚ 61 Β/24.1.2007) 
υπουργική απόφαση «Σύσταση Ομάδας Εργασίας στη 
Γ.Γ. Εμπορίου - Γ.Γ. Καταναλωτή για τον έλεγχο των 
Κοινοτικών Σημάτων». 

17. Το γεγονός ότι από τις διατάξεις της παρούσας 
προκαλείται δαπάνη ποσού 1.300.000 ευρώ περίπου 
ετησίως η οποία δεν θα βαρύνει τις εγγεγραμμένες 
πιστώσεις στον Τακτικό Προϋπολογισμό αλλά θα είναι 
ανάλογη με τις εκάστοτε εγγραφές σε ύψος του Κ.Α.Ε. 
5355 του φορέα 35/140 της Γ.Γ. Εμπορίου - Γ.Γ. Κατα¬ 
ναλωτή των χρηματοδοτήσεων της Ε.Ε. 

18. Το γεγονός ότι στην πράξη απαιτείται πολλαπλάσια 
απασχόληση των Προέδρου, Γραμματέων και Εισηγητών 
αυτής έναντι των υπόλοιπων μελών της, λόγω κυρίως 
του απαραίτητου επανελέγχου της εργασίας των μελών 
και ως εκ τούτου επιβάλλεται η διαφοροποίηση των 
αμοιβών, αποφασίζουμε: 

Καθορίζουμε από 24.1.2007 μέχρι 31.12.2008 τη μηνιαία 
αποζημίωση των μελών της Ομάδας Εργασίας της Γ.Γ. 
Εμπορίου - Γ.Γ. Καταναλωτή για τον έλεγχο των Κοι¬ 
νοτικών Σημάτων ως εξής: 

- Πρόεδρος, Γραμματέας και Εισηγητές 500 ευρώ. 

- Μέλη της Ομάδας Εργασίας 250 ευρώ. 

Η αποζημίωση αυτή καταβάλλεται με την προϋπόθε¬ 
ση του ελέγχου από 25 μέχρι σαράντα (40) κοινοτικών 
σημάτων το μήνα. 

Οι συνεδριάσεις της ομάδας εργασίας θα πραγματο¬ 
ποιούνται εκτός κανονικού ωραρίου εργασίας. 

Η ανωτέρω αποζημίωση καταβάλλεται στους ανα¬ 
πληρωτές μόνο στην περίπτωση νόμιμης αναπλήρωσης 
τακτικού μέλους. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 23 Φεβρουάριου 2007 

Οι Γ ενικοί Γ ραμματείς 
Δημοσιονομικής Πολιτικής 
Υπ. Οικονομίας και Οικονομικών Ανάπτυξης 

ΓΕΩΡΓΙΟΣ ΚΟΥΡΗΣ ΝΙΚΟΛΑΟΣ ΣΤΕΦΑΝΟΥ 

-*- 

Αριθμ. 2/6020/0022 

Καθορισμός αποζημίωσης μελών των Επιτροπών για 
τη διενέργεια του ανοικτού δημόσιου διεθνή διαγω¬ 
νισμού «Κατάρτιση ανέργων για τα έτη 2005-2006» 
σε πιστοποιημένα Κέντρα Επαγγελματικής Κατάρ¬ 
τισης (ΚΕΚ) στα πλαίσια του Π.Ε.Π. Κεντρικής Μακε¬ 
δονίας 2000-2006. Α) Επιτροπή Διενέργειας/Αξιολό- 
γησης Διαγωνισμού. Β) Υποεπιτροπές Αξιολόγησης 
Τεχνικών Προσφορών. Γ) Επιτροπή - Ομάδα Εργα¬ 
σίας Εμπειρογνωμόνων/Αξιολογητών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α/22.4.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

2. Τις διατάξεις του ν. 2860/2000 (ΦΕΚ 251/Α/14.11.2000) 
«Διαχείριση, Παρακολούθηση,Έλεγχος Κοινοτικού Πλαι¬ 
σίου Στήριξης», όπως τροποποιήθηκε και ισχύει. 

3. Τις διατάξεις του άρθρου 17 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλ¬ 
λήλων Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συνάψεις διατάξεις», όπως συμπληρώθηκε 
και ισχύει. 

4. Τις διατάξεις της υπ’ αριθμ. 2/80345/0004/8.11.1999 
(ΦΕΚ 2040/Β) κοινής υπουργικής απόφασης «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 
1 του ν. 1943/1991». 

5. Τις διατάξεις του άρθρου 18 παρ. 3 και 4 του ν. 
2224/1994 (ΦΕΚ 112/Α) «Ρύθμιση Θεμάτων Εργασίας, συν¬ 
δικαλιστικών δικαιωμάτων κ.λπ». 

6. Τις διατάξεις του άρθρου 13 του ν. 2150/1994 (ΦΕΚ 
98/Α) «Εθνικό Ινστιτούτο Εργασίας και άλλες διατάξεις», 
όπως ισχύει. 

7. Τις διατάξεις του ν. 2503/1997 (ΦΕΚ 107/Α/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις», όπως τροποποιήθηκε, συμπληρώθηκε και 
ισχύει. 

8. Τις διατάξεις του π.δ. 346/1998 (ΦΕΚ 230/Α/12.10.1998) 
«Προσαρμογή της Ελληνικής νομοθεσίας για τις δη¬ 
μόσιες συμβάσεις υπηρεσιών προς τις διατάξεις της 
Οδηγίας 92/50/ΕΟΚ του Συμβουλίου της 18ης Ιουλίου 
1998», όπως τροποποιήθηκε με το π.δ. 18/2000 (ΦΕΚ 
15/Α/3.2.2000) κατ’ εφαρμογή της Οδηγίας 97/52 (Ε.Ε.ί 
328/28.11.1997), όπως ισχύει. 

9. Τις διατάξεις του ν. 2874/2000 «Προώθηση στην 
απασχόληση και άλλες διατάξεις», άρθρο 3 (ΦΕΚ 286/ 
Α/29.12.2000). 

10. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α), όπως ισχύει. 

11. Τις διατάξεις του π.δ. 81/20.3.2002 (ΦΕΚ 57/ 
Α/21.3.2002) «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας 
και Οικονομικών». 

12. Τις διατάξεις της υπ’ αριθμ. Ε(2000)3405/28.11.2000 
απόφασης της Επιτροπής των Ευρωπαϊκών Κοινοτή¬ 
των που αφορά στην έγκριση του Κοινοτικού Πλαισίου 
Στήριξης για τις κοινοτικές διαρθρωτικές παρεμβάσεις 
στις περιφέρειες που υπάγονται στο στόχο αριθμ. 1 
στην Ελλάδα και ειδικότερα το Κεφ. 4 παρ. 3.1. περί 
αρμοδιότητας του Υπουργείου Εργασίας και Κοινωνι¬ 
κών Ασφαλίσεων, για το συντονισμό των παρεμβάσεων 
που συγχρηματοδοτούνται από το ΕΚΤ στον τομέα της 
απασχόλησης. 

13. Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας - στήριξης και διαχείρισης των αντί¬ 
στοιχων πόρων» (ΦΕΚ 3/Α/14.1.2002). 

14. Τις διατάξεις του άρθρου 40 του ν. 849/1978 (ΦΕΚ 
232/Α) «Περί παροχής κινήτρων δια την ενίσχυση της πε¬ 
ριφερειακής και οικονομικής αναπτύξεως της Χώρας». 

15. Την υπ’ αριθμ. 107900/2001 (ΦΕΚ 599/Β/21.5.2001) 
κοινή υπουργική απόφαση περί συστάσεως της Ειδικής 
Υπηρεσίας Συντονισμού και Παρακολούθησης Δράσεων 
ΕΚΤ, όπως τροποποιήθηκε και ισχύει. 

16. Τις διατάξεις της υπ’ αριθμ. 112392/1.11.2004 
(ΦΕΚ 1813/Β) απόφασης «Τροποποίηση της υπ’ αριθμ. 


112809/18.6.2002 κοινής απόφασης Υπουργών Οικονομίας 
και Οικονομικών και Εργασίας και Κοινωνικών Ασφαλί¬ 
σεων για το Ενιαίο Σύστημα Διαχείρισης, Αξιολόγησης, 
Παρακολούθησης και Ελέγχου των ενεργειών Επαγγελ¬ 
ματικής Κατάρτισης συγχρηματοδοτούμενων από το 
ΕΚΤ στα πλαίσια του Γ' ΚΠΣ, (2000 - 2006), για όλα τα 
Επιχειρησιακά Προγράμματα που εμπεριέχουν δράσεις», 
όπως ισχύει. 

17. Τις διατάξεις της υπ’ αριθμ. 112501/9.11.2004 (ΦΕΚ 
1690/Β) «Σύστημα Διαχείρισης του Ενιαίου Μητρώου 
Αξιολογητών (Ε.Μ.Α.) του Υπουργείου Απασχόλησης 
και Κοινωνικής Προστασίας (σε αντικατάσταση των με 
αριθμό 106543/16.4.1998,111531/18.6.1999 και 4032/26.7.2001 
αποφάσεων του Υπουργού Εργασίας και Κοινωνικών 
Ασφαλίσεων)», όπως ισχύει. 

18. Την υπ’ αριθμ. 6116/11.9.2003 απόφαση της Ειδικής 
Υπηρεσίας Διαχείρισης του ΠΕΠ Κεντρικής Μακεδο¬ 
νίας για την ένταξη της πράξης «Κατάρτιση ανέργων 
για τα έτη 2005-2006» στο ΠΕΠ Κεντρικής Μακεδονίας 
2000-2006. 

19. Την υπ’ αριθμ. 3644/21.6.2005 απόφαση του Γενι¬ 
κού Γραμματέα Περιφέρειας Κεντρικής Μακεδονίας με 
την οποία έγινε η προκήρυξη ανοικτού δημόσιου διε¬ 
θνή διαγωνισμού, με κλειστές προσφορές και κριτήριο 
επιλογής τη συμφερότερη προσφορά, για την επιλογή 
Αναδοχών του έργου «Κατάρτιση ανέργων για τα έτη 
2005 - 2006» σε πιστοποιημένα Κέντρα Επαγγελματικής 
Κατάρτισης (ΚΕΚ), στα πλαίσια του Π.Ε.Π. ΚΕΝΤΡΙΚΗΣ 
ΜΑΚΕΔΟΝΙΑΣ 2000-2006. 

20. Τις υπ’ αριθμ. 471/25.1.2006 (ΦΕΚ 155/Β/10.2.2006), 
3126/26.5.2006 (ΦΕΚ 784/Β/30.6.2006,1759/27.3.2006 (ΦΕΚ 
451/β/13.4.2006), 3139/29.5.2006 (ΦΕΚ 784/Β). 

21. Την υπ’ αριθμ. 32772/ΕΥΣΣΑΑΠ 2645/9.8.2006 από¬ 
φαση του ΥΠ.ΟΙ.Ο. για έγκριση του Ετήσιου Προγράμμα¬ 
τος Τεχνικής Βοήθειας Στήριξης της Ειδικής Υπηρεσίας 
Διαχείρισης του Π.Ε.Π. Κεντρικής Μακεδονίας για το 
έτος 2006. 

22. Την ανάγκη καθορισμού αποζημίωσης για τα μέλη 
της Επιτροπής Διενέργειας/Αξιολόγησης Διαγωνισμού, 
των Γνωμοδοτικές Επιτροπών Αξιολόγησης Τεχνικών 
Προσφορών και της Επιτροπής - Ομάδας Εργασίας 
Εμπειρογνωμόνων/Αξιολογητών. 

23. Το γεγονός ότι από τις διατάξεις της παρούσας 
απόφασης προκαλείται δαπάνη ύψους περίπου ογδόντα 
επτά χιλιάδων εβδομήντα (87.070) ευρώ, σε βάρος του 
προϋπολογισμού της εθνικής τεχνικής βοήθειας του 
έτους 2007 και έχει προβλεφθεί από την ΕΥΔ-ΠΕΠ ΚΜ 
σχετική πίστωση από το Π.Δ.Ε. και συγκεκριμένα τη ΣΑΕ 
008/3, κωδικός έργου 2002ΕΠ00830020. 

24. Το υπ’ αριθμ. οικ.329/16.1.2007 έγγραφο - εισήγη¬ 
ση του Γ ενικού Γ ραμματέα της Περιφέρειας Κεντρικής 
Μακεδονίας και το σχετικό Εισηγητικό Σημείωμα του 
Προέδρου της Επιτροπής Διενέργειας/Αξιολόγησης του 
Διαγωνισμού, αποφασίζουμε: 

1. Καθορίζουμε τη μηνιαία αποζημίωση του Προέδρου 
και των μελών της Επιτροπής Διενέργειας και Αξιο¬ 
λόγησης του Διαγωνισμού, που συστάθηκε με την υπ’ 
αριθμ. 471/25.1.2006 (ΦΕΚ 155/Β/10.2.2006) απόφαση του 
Γ ενικού Γ ραμματέα Περιφέρειας Κεντρικής Μακεδονίας 
και τροποποιήθηκε με την υπ’ αριθμ. 3126/26.5.2006 (ΦΕΚ 
784/Β/30.6.2006) όμοια απόφασή του, ως εξής: 

Α) Για τον πρόεδρο της επιτροπής, τριακόσια (300) 
ευρώ ανά μήνα. 

Β) Για το κάθε μέλος της επιτροπής, διακόσια πενήντα 
(250) ευρώ ανά μήνα. 

Γ)Για το γραμματέα της επιτροπής διακόσια (200) 
ευρώ ανά μήνα. 

Το έργο της Επιτροπής διενεργήθηκε εκτός ωραρίου 
εργασίας των υπαλλήλων μελών της και σε χρόνο που 
δεν καλύπτεται από υπερωριακή απασχόληση, όπως 
αυτό προσδιορίζεται στην υπ’ αριθμό 471/25.1.2006 (ΦΕΚ 
155/Β/10.2.2006) απόφαση του Γ ενικού Γ ραμματέα Περιφέ¬ 
ρειας Κεντρικής Μακεδονίας, όπως αυτή τροποποιήθηκε 
με την υπ’ αριθμό 3126/26.5.2006 (ΦΕΚ 784/Β/30.6.2006) 
όμοια απόφαση και διήρκεσε έως 1.8.2006. 

2. Καθορίζουμε τη μηνιαία αποζημίωση των Προέδρων 
και των μελών των τεσσάρων (4) Υποεπιτροπών Τεχνι¬ 
κής Αξιολόγησης του Διαγωνισμού, που συστάθηκαν 
με την υπ’ αριθμό 471/25.01.2006 (ΦΕΚ 155/Β/10.2.2006) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας, όπως αυτή τροποποιήθηκε με την υπ’ 
αριθμό 3126/26.5.2006 (ΦΕΚ 784/Β/30.6.2006) όμοια από¬ 
φαση, ως εξής: 

Α) Για τον Πρόεδρο κάθε Επιτροπής, τριακόσια (300) 
ευρώ ανά μήνα. 

Β) Γ ια το κάθε μέλος των επιτροπών, διακόσια πενή¬ 
ντα (250) ευρώ ανά μήνα. 

Γ)Για τον κάθε ένα εκ των τριών γραμματέων των 
υποεπιτροπών διακόσια (200) € για τη συμμετοχή τους 
και στις 4 υποεπιτροπές συνολικά. 

Το έργο των Επιτροπών διενεργήθηκε εκτός ωραρίου 
εργασίας των υπαλλήλων μελών της και σε χρόνο που 
δεν καλύπτεται από υπερωριακή απασχόληση, όπως 
αυτό προσδιορίζεται στην υπ’ αριθμό 3139/29.5.2006 
(ΦΕΚ 784/Β/30.6.2006) απόφαση του Γενικού Γραμμα¬ 
τέα Περιφέρειας Κεντρικής Μακεδονίας έως 23.6.2006. 

3. Καθορίζουμε τη αποζημίωση των μελών της Επιτρο- 
πής-Ομάδας Εργασίας Εμπειρογνωμόνων/Αξιολογητών 
(Ε.Μ.Α.) που ορίστηκαν με την υπ’ αριθμό 1759/27.3.2006 
(ΦΕΚ/Β/451/13.4.2006) απόφαση του Γ ενικού Γ ραμματέα 
Περιφέρειας Κεντρικής Μακεδονίας, όπως αυτή τρο¬ 
ποποιήθηκε με την υπ’ αριθμό 3139/29.5.2006 (ΦΕΚ 784/ 
Β/30.6.2006) όμοια απόφαση, σε δεκαπέντε (15) ευρώ 
ανά αξιολογηθείσα πρόταση και με μέγιστη μηνιαία 
αποζημίωση τα διακόσια πενήντα (250) ευρώ. 

Το έργο της παραπάνω Επιτροπής-Ομάδας εργα¬ 
σίας διενεργήθηκε εκτός του ωραρίου εργασίας των 
υπηρεσιών, όπως αυτό προσδιορίζεται στην υπ’ αριθμό 
3139/29.5.2006 (ΦΕΚ 784/Β/30.06.2006) απόφαση του Γε¬ 
νικού Γραμματέα Περιφέρειας Κεντρικής Μακεδονίας 
και διήρκεσε έως 23.6.2006. 

4. Γ ια την καταβολή της αποζημίωσης στους συμμε¬ 
τέχοντας θα εκδίδεται σχετική απόφαση πληρωμής από 
την αρμόδια Υπηρεσία, στην οποία θα επισυνάπτεται 
κατάσταση με το πλήθος των συνεδριάσεων, υπογε¬ 
γραμμένη από τον Πρόεδρο της Επιτροπής (ή / και τα 
μέλη της) και θα επιβεβαιώνεται από την έκδοση των 
σχετικών πρακτικών. 

5. Για την είσπραξη της αμοιβής οι δικαιούχοι υποβάλ¬ 
λουν όλα τα προβλεπόμενα δικαιολογητικά στον υπό¬ 
λογο διαχειριστή, ο οποίος μετά τον έλεγχο προβαίνει 
στην αποπληρωμή τους και ταυτόχρονα τα υποβάλλει 
στην αρμόδια ΥΔΕ για τον έλεγχο Νομιμότητας και 
Κανονικότητας της σχετικής δαπάνης σύμφωνα με τις 
διατάξεις των άρθρων 7 και 8 του π.δ. 4/2002. 


6. Μεταξύ των απαιτούμενων δικαιολογητικών για την 
αποπληρωμή περιλαμβάνεται και η υπεύθυνη δήλωση 
του δικαιούχου, εφόσον αυτός εντάσσεται στις περι¬ 
πτώσεις του άρθρου 17 παρ. 5 του ν. 3205/2003. 

7. Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις (4) συνεδρι¬ 
άσεις το μήνα. Σε περίπτωση συμμετοχής σε λιγότερες 
συνεδριάσεις η αποζημίωση περικόπτεται ανάλογα. 

8. Η αμοιβή θα καταβληθεί από την έναρξη των ερ¬ 
γασιών των Επιτροπών. 

9. Όλες οι παραπάνω Επιτροπές είχαν προσωρινό 
χαρακτήρα. 

10. Η απόφαση αυτή έχει αναδρομική ισχύ, ένα έτος 
πριν από τη δημοσίευση της παρούσας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 2007 
Οι Γ ενικοί Γ ραμματείς 

Δημοσιονομικής Πολιτικής Υπ. Απασχόλησης και 

Υπ. Οικονομίας και Οικονομικών Κοινωνικής Προστασίας 
ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΚΟΝΤΟΣ 

-♦- 

Αριθμ. 2/7499/0022 

Καθορισμός αποζημίωσης της Μόνιμης Γνωμοδοτικής 
Επιτροπής Ασύλου στο Υπουργείο Δημόσιας Τά¬ 
ξης. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

1. Εχοντας υπόψη: 

α. Τις διατάξεις του άρθρου 40 του ν. 849/1978 (Α' 
232), όπως αυτό συμπληρώθηκε με το άρθρο 8 του ν. 
2129/1993 (Α' 57). 

β. Τις διατάξεις του ν. 1481/1984 «Οργανισμός Υπουρ¬ 
γείου Δημόσιας Τάξης» (Α' 152). 

γ. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ Α 98). 

δ. Τις διατάξεις του ν. 1599/1986 «Σχέσεις Κράτους 
Πολίτη» (Α' 75). 

ε. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού Ελέγχου των Δαπανών του 
Κράτους και άλλες διατάξεις» (Α' 247). 

στ. Τις διατάξεις του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρ¬ 
χηγείου Ελληνικής Αστυνομίας και άλλες διατάξεις» 
(Α' 41). 

ζ. Τις διατάξεις του άρθρου 17 του ν. 3086/2002 «Οργα¬ 
νισμός Νομικού Συμβουλίου του Κράτους και κατάσταση 
των λειτουργιών και των υπαλλήλων του» (Α' 324). 

η. Τις διατάξεις της παρ. 2 εδαφ. γ και 5, του άρθρου 
17 του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., Μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις» (Α' 297). 

0. Τ ις διατάξεις των άρθρων 3 (παρ. 5 και 6), άρθρου 4 
(παρ. 5) και άρθρου 6 του π.δ. 61/1999, «Διαδικασία ανα- 
γνωρίσεως αλλοδαπού ως πρόσφυγα κ.λ.π.» (Α' 63). 

2. Την υπ’ αριθμ. 2/74260/0004/15.10.1999 (Β' 1925/ 
25.10.1999) κοινή υπουργική απόφαση με θέμα «Μετα¬ 
βίβαση εξουσίας υπογραφής σύμφωνα με το άρθρο 7, 
παρ. 1 του ν. 1943/91» (Α' 50). 

3. Την υπ’ αριθμ. 5401/1-237130 από 16.10.2006 απόφαση 
Υπουργού Δημόσιας Τάξης «Συγκρότηση Μόνιμης Γνω- 
μοδοτικής Επιτροπής Ασύλου στο Υπουργείο Δημόσιας 
Τάξης» (τ. Υ.Ο.Δ.Δ. 64). 

4. Την ανάγκη λειτουργίας στο Υπουργείο Δημόσι¬ 
ας Τάξης Μόνιμης Γνωμοδοτικής Επιτροπής Ασύλου, η 
οποία εκφράζει γνώμη προς τον Υπουργό ή τον Γενικό 
Γραμματέα του Υ.Δ.Τ., κατά περίπτωση, επι προσφυ¬ 
γών κατά απορριπτικών αποφάσεων αιτήσεων παροχής 
ασύλου. 

5. Την ιδιαίτερη σημασία του ορισμένου χρόνου 
(2ετούς διάρκειας) συλλογικού οργάνου, που συμβάλ¬ 
λει στην αποτελεσματικότερη λειτουργία της Δημόσιας 
Διοίκησης και την καλύτερη εξυπηρέτηση του πολίτη, 
που δύναται να λειτουργήσει και εκτός των χώρων του 
Αρχηγείου της Ελληνικής Αστυνομίας καθώς και εκτός 
του κανονικού ωραρίου εργασίας των υπαλλήλων. 

6. Το γεγονός ότι από τις διατάξεις της παρούσας 
απόφασης προκαλούνται δαπάνες σε βάρος του Κρα¬ 
τικού Π/Υ που για το τρέχον έτος ανέρχονται στο ύψος 
των 31.000,00 € περίπου και για το έτος 2008 στο ύψος 
των 17.000,00 € περίπου, οι οποίες (δαπάνες) θα αντι- 
μετωπισθούν ως ακολούθως: 

α. Οι του τρέχοντος έτους (λόγω λήξης του οικονο¬ 
μικού έτους) από τις πιστώσεις του αντίστοιχου ΚΑΕ 
του Π/Υ εξόδων Ε.Φ. 43-100 «ΕΛΛΗΝΙΚΗ ΑΣΤΥΝΟΜΙΑ» 
έτους 2007. 

β. Οι του έτους 2007 από τις πιστώσεις του αντί¬ 
στοιχου ΚΑΕ του Π/Υ εξόδων Ε.Φ. 43-100 «ΕΛΛΗΝΙΚΗ 
ΑΣΤΥΝΟΜΙΑ», έτους 2007. 

γ. Οι του έτους 2008 από τις πιστώσεις που θα εγκρι- 
θούν στον αντίστοιχο Π/Υ εξόδων του ίδιου Φορέα, στο 
σχέδιο του οποίου θα γίνουν οι σχετικές προβλέψεις, 
αποφασίζουμε: 

1. Καθορίζουμε αποζημίωση κατά μήνα, του 
Προέδρου,των μελών και του γραμματέα της «Μόνιμης 
Γνωμοδοτικής Επιτροπής Ασύλου στο Υπουργείο Δη¬ 
μόσιας Τάξης», ως ακολούθως: 

α. Πρόεδρος 350,00 € 

β. Μέλη 300,00 € 

γ. Γραμματέας 250,00 €. 

2. Η ανωτέρω αποζημίωση καταβάλλεται στους δικαι¬ 
ούχους εις ολόκληρον, υπό την προϋπόθεση ότι μετεί¬ 
χαν σε τουλάχιστον τέσσερις (4) συνεδριάσεις το μήνα. 
Σε περίπτωση που μετείχαν σε λιγότερες από τέσσερις 
(4) συνεδριάσεις, η αποζημίωση μειώνεται αναλογικά σε 
σχέση με το σύνολο των πραγματοποιούμενων μηνιαίων 
συνεδριάσεων. 

3. Δεν δικαιούνται αποζημίωση τα μέλη της Ομάδας 
που είναι υπάλληλοι ή μισθωτοί του Δημοσίου, των 
Ν.Π.Δ.Δ. και των Ο.Τ.Α., εφόσον το συλλογικό όργανο 
συνεδριάζει στο χώρο των υπηρεσιών αυτών, εντός του 
κανονικού ωραρίου εργασίας τους ή σε χρόνο που κα¬ 
λύπτεται από υπερωριακή απασχόληση. 

4. Η συμμετοχή και η παροχή των υπηρεσιών από τα 
μέλη της Ομάδας καθώς και ο εκτός του ωραρίου εργα¬ 
σίας των Δημόσιων Υπηρεσιών χρόνος, θα βεβαιώνεται 
από τον Πρόεδρο αυτής. 


5. Η ως άνω κατά περίπτωση αποζημίωση, υπόκειται 
στους περιορισμούς της παρ. 5 του άρθρου 17 του ν. 
3205/2003 (Α' 297). 

6. Η ισχύς της παρούσας απόφασης αρχίζει από την 
16.10.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2007 

Οι Γενικοί Γραμματείς 
Δημοσιονομικής Πολιτικής 

Υπ. Οικονομίας και Οικονομικών Δημόσιας Τάξης 

ΓΕΩΡΓΙΟΣ ΚΟΥΡΗΣ ΚΩΣΤΗΣ I. ΑΙΛΙΑΝΟΣ 

-♦- 

Π ΕΡΙΦΕΡΕΙΕ Σ 

( 2 ) 

Αριθμ. 18438 

Συγκρότηση τριμελούς Επιτροπής για τη διενέργεια ψυ¬ 
χοτεχνικών δοκιμασιών στους υποψήφιους για την 
πλήρωση θέσεων ειδικού ένστολου προσωπικού (Δη¬ 
μοτική Αστυνομία) 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του ν. 2503/1997, 
β) του ν. 1188/1981, 
γ) του π.δ. 23/2002, 

δ) του άρθρου 8 (παρ. 2) του π.δ. 135/2006. 

2. Τα υπ’ αριθμ. οικ. 15356/1.9.2006 και οικ. 17499/2.10.2006, 
έγγραφά μας. 

3. Τα υπ’ αριθμ. Π/20720/19.9.2006 και 39626/17.10.2006, 
έγγραφα του Γ ενικού Νοσοκομείου Λαμίας και του Δή¬ 
μου Χαλκιδέων Ν. Εύβοιας, αντίστοιχα, με τα οποία υπο¬ 
δεικνύονται οι εκπρόσωποι των υπηρεσιών αυτών, που 
θα μετέχουν, μεταξύ άλλων, στην ανωτέρω Επιτροπή, 
αποφασίζουμε: 

1. Συγκροτούμε την προβλεπόμενη από τις διατάξεις 
της παρ. 2 του άρθρου 8 του π.δ/τος 135/2006, τριμελή 
Επιτροπή για τη διενέργεια ψυχοτεχνικών δοκιμασιών 
στους υποψήφιους για την πλήρωση θέσεων ειδικού 
ένστολου προσωπικού (Δημοτική Αστυνομία), που απο- 
τελείται από τους: 

α) Κων/νο Μπακάρα, Δ/ντή Ψυχίατρο του Γ ενικού Νο¬ 
σοκομείου Λαμίας, ως Πρόεδρο, με αναπληρωτή το Φί¬ 
λιππο Μανωλόπουλο, Αν. Δ/ντή της ίδιας υπηρεσίας. 

β) Παναγιώτη Ευμορφόπουλο, Δ/ντή της Δ/νσης ΔΕΚΕ, 
της Περιφέρειας Στερεός Ελλάδας, με αναπληρώτρια 
τη Σοφία Παντίδου Δ/ντρια της Δ/νσης Διοίκησης της 
οικείας Περιφέρειας. 

γ) Κακαβά Ελένη, υπάλληλο του Δήμου Χαλκιδέων Ν. 
Εύβοιας, κλάδου ΠΕ23 με βαθμό Δ', με αναπληρώτρια 
την Πιτσινάρη Μαρία, υπάλληλο της ίδιας υπηρεσίας, 
κλάδου ΠΕ23, με βαθμό Δ'. 

2. Γραμματέα της Επιτροπής ορίζουμε τη Μαρία Ζελι- 
αναίου υπάλληλο της Δνσης Αυτ/σης και Αποκέντρωσης 
κλάδου ΠΕ Διοικητικού- Οικονομικού με βαθμό Δ', με 
αναπληρώτρια την Αγγελική Καραγιώργου υπάλληλο 
της ίδιας Δ/νσης, κλάδου ΠΕ Διοικητικού - Οικονομικού, 
με βαθμό Δ'. 

3. Η αποζημίωση του Προέδρου, των μελών και του 
Γραμματέα της ανωτέρω Επιτροπής, καθορίζεται με 

απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης, σύμφωνα με τις ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Οκτωβρίου 2006 

Ο Γενικός Γραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθμ. 18737 

Συγκρότηση πενταμελούς Επιτροπής επιλογής υποψηφί¬ 
ων, για την πλήρωση θέσεων ειδικού ένστολου προ¬ 
σωπικού (Δημοτική Αστυνομία), στο Δήμο Λαμιέων 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του ν. 2503/1997, 
β) του ν. 1188/1981. 
γ)του π.δ. 23/2002, 

δ) του άρθρου 6 (παρ. 1) του π.δ. 135/2006. 

2. Τα υπ’ αριθμ. οικ. 15355/1.9.2006 και οικ. 17500/2.10.2006, 
έγγραφά μας. 

3. Τα υπ’ αριθμ. 481/13.9.2006 και 44957/24.10.2006, έγ¬ 
γραφα του Γ ραφείου Φυσικής Αγωγής της Δ/νσης Β/θμι- 
ας Εκπαίδευσης Ν. Φθιώτιδας και του Δήμου Λαμιέων 
Ν. Φθιώτιδας, αντίστοιχα, με τα οποία υποδεικνύονται 
οι εκπρόσωποι των υπηρεσιών αυτών, που θα μετέχουν, 
μεταξύ άλλων, στην ανωτέρω Επιτροπή, αποφασίζου¬ 
με: 

1. Συγκροτούμε την προβλεπόμενη από τις διατάξεις 
της παρ. 1 του άρθρου 6 του π.δ/τος 135/2006, πενταμελή 
Επιτροπή επιλογής υποψηφίων, για την πλήρωση θέσε¬ 
ων ειδικού ένστολου προσωπικού (Δημοτική Αστυνομία), 
που αποτελείται από τους: 

α) Μαρία Κέμου - Ρίζου, Γενική Δ/ντρια της Περιφέ¬ 
ρειας Στερεός Ελλάδας, ως Πρόεδρο, με αναπληρώτρια 
την Αγορίτσα Παπαρίζου Δ/ντρια της Δ/νσης Δημοσίων 
Έργων. 

β) Παναγιώτη Ευμορφόπουλο, Δ/ντή της Δ/νσης Ελέγ¬ 
χου- Κατασκευής Έργων της Περιφέρειας Στερεός Ελ¬ 
λάδας, με αναπληρωτή το Διονύση Λειβαδά Δ/ντή της 
Δ/νσης Σχεδιασμού και Ανάπτυξης της οικείας Περι¬ 
φέρειας. 

γ) Θεόδωρο Γαλανή, υπάλληλο της Δ/νσης Δ/σης, 
κλάδου ΠΕ Διοικητικού - Οικονομικού με βαθμό Α', με 
αναπληρωτή το Ζήση Παπασταμάτη, υπάλληλο της Δ/ 
νσης Ελέγχου - Κατασκευής Έργων, κλάδου ΠΕ Μηχα¬ 
νικών, με βαθμό Β'. 

δ) Ανδρέα Ανδρεωσάτο, Τμηματάρχη των Διοικητικών 
υπηρεσιών του Δήμου Λαμιέων, κλάδου ΠΕΙ Διοικητικού, 
με βαθμό Α', με αναπληρώτρια τη Λιάπη Μαρία, υπάλ¬ 
ληλο του ίδιου Δήμου, κλάδου ΤΕ22, με βαθμό Δ'. 

ε) Χρήστο Τσαδήμα, Σχολικό Σύμβουλο Φυσικής Αγω¬ 
γής, με αναπληρωτή τον Αλεξόπουλο Βασίλειο Καθη¬ 
γητή Φυσικής Αγωγής. 

2. Γραμματέα της Επιτροπής ορίζουμε τη Μαρία Ζε- 
λιαναίου υπάλληλο της Δ/νσης Αυτοδιοίκησης και Απο¬ 
κέντρωσης, κλάδου ΠΕ Διοικητικού - Οικονομικού, με 
βαθμό Δ', με αναπληρώτρια την Αγγελική Καραγιώργου, 
υπάλληλο της ίδιας Δ/νσης, κλάδου ΠΕ Διοικητικού - 
Οικονομικού, με βαθμό Δ'. 


3. Η αποζημίωση του Προέδρου, των μελών και του Γ ραμ¬ 
ματέα της ανωτέρω Επιτροπής, καθορίζεται με απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης σύμφωνα με τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 30 Οκτωβρίου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθμ. οικ 22465 

Τροποποίηση απόφασης, σχετικά με τη συγκρότηση 
τριμελούς Επιτροπής για τη διενέργεια ψυχοτεχνι¬ 
κών δοκιμασιών στους υποψηφίους για την πλήρω¬ 
ση θέσεων ειδικού ένστολου προσωπικού (Δημοτική 
Αστυνομία), στο Δήμο Λαμιέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 
α)του ν. 2503/1997, 
β) του ν. 1188/1981, 
γ) του π.δ. 23/2002, 

δ) του άρθρου 8 (παρ. 2) του π.δ/τος 135/2006. 

2. Την αριθ. 18438/20.10.2006 απόφασή μας. 

3. Την από 14.12.2006 απογώρηση από την υπηρεσία 
της υπαλλήλου Μαρίας Ζελιαναίου, γραμματέως της 
Επιτροπής, αποφασίζουμε: 

1. Τροποποιούμε την υπ’ αριθμ. 18438/20.10.2006 από¬ 
φασή μας, σχετικά με τη συγκρότηση της προβλεπό- 
μενης από τις διατάξεις της παρ. 2 του άρθρου 8 του 
π.δ/τος 135/2006, τριμελούς Επιτροπής για τη διενέργεια 
ψυχοτεχνικών δοκιμασιών στους υποψηφίους για την 
πλήρωση θέσεων ειδικού ένστολου προσωπικού (Δημο¬ 
τική Αστυνομία), στο Δήμο Λαμιέων, η οποία, μετά την 

τροποποίηση της, έχει ως ακολούθως: 
α) Κων/νος Μπακάρας, Δ/ντής Ψυχίατρος του Γ ενικού 
Νοσοκομείου Λαμίας, ως Πρόεδρος, με αναπληρωτή το 
Φίλιππο Μανωλόπουλο, Αν. Δ/ντη της ίδιας υπηρεσίας. 

β) Παναγιώτης Ευμορφόπουλος, Δ/ντής της Δ/νσης 
Ελέγχου Κατασκευής Έργων της Περιφέρειας Στερεός 
Ελλάδας, με αναπληρωτή τη Σοφία Παντίδου, Δ/ντρια 
της Δ/νσης Διοίκησης της οικείας Περιφέρειας. 

γ) Ελένη Κακαβά, υπάλληλο του Δήμου Χαλκιδέων Ν. 
Εύβοιας, κλάδου ΠΕ23 με βαθμό Δ', με αναπληρώτρια τη 
Μαρία Πιτσινάρη, υπάλληλο της ίδιας υπηρεσίας κλάδου 
ΠΕ23, με βαθμό Δ' 

2. Γ ραμματέα της Επιτροπής ορίζουμε την Ευαγγ. Κα- 
ραγιώργου υπάλληλο της Δ/νσης Αυτοδιοίκησης και 
Αποκέντρωσης κατηγορίας ΠΕ, με βαθμό Γ', με ανα- 
πληρώτρια την Αγγελική Καραγιώργου, υπάλληλο της 
Δ/νσης Αυτοδιοίκησης και Αποκέντρωσης, κλάδου ΠΕ 
Διοικητικού Οικονομικού, με βαθμό Δ'. 

3. Η αποζημίωση του Προέδρου, των μελών και Γ ραμ¬ 
ματέα της ανωτέρω Επιτροπής, καθορίζεται με απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης, σύμφωνα με τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Δεκεμβρίου 2006 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίπίβτηβΐ: ΗΗρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρι/Ζνννννν.οΐ.αΓ - ο-ιποίΙ: ννο1>πΐ35ΐοη3ΐ6ΐ·αΓ 

































